cyanic-selkie/wikianc huggingface dataset:
Koknese
Vēsture
1721. gadā Koknese nokļuva Krievijas Impērijas sastāvā. 1861. gadā gar Koknesi izbūvēja Rīgas—Orlas dzelzceļa līniju, tomēr īpašu uzplaukumu Koknese nepiedzīvoja. 1930. gados Koknese bija liels ciems, pagasta centrs, šeit dzīvoja vairāk kā 500 cilvēku.
Iedzīvotāju skaita izmaiņas
Esošajās robežās, pēc CSP datiem.
Ievērojamas personības
Ievērojamas personības, kas dzimušas vai dzīvojušas Koknesē:
Sahāra
Sahāra ( (ṣaḥrā) — ‘tuksnesis’) ir lielākais smilšu tuksnesis pasaulē un otrs lielākais tuksnesis aiz Antarktīdas. Tas Ziemeļāfrikā stiepjas vairāk nekā 5600 km garumā no Atlantijas okeāna līdz Sarkanajai jūrai un aizņem aptuveni 9 miljonus km², vairāk nekā ceturto daļu no visa Āfrikas kontinenta. Ziemeļu robežu veido Vidusjūra un Atlasa kalni, bet dienvidu robeža aptuveni sakrīt ar 17° paralēli uz ziemeļiem no ekvatora.
Dažas Sahāras tuksneša daļas veido desmitiem un simtiem km garas ceļojošas smilšu kāpas — ergi, kas nereti pārsniedz 200 m augstumu. Pasaulē augstākās smilšu kāpas atrodamas Sahāras tuksneša Alžīrijas daļā un sasniedz 465 m augstumu.
Demogrāfija
Sahārā dzīvo ļoti maz cilvēku, galvenokārt, arābi, berberi un mauri. No mazākām etniskajām grupām ievērojami ir arī tuaregi un tubu. Mazliet vairāk par pusi no Sahārā dzīvojošajiem ir lauksaimnieki, kas dzīvo oāzēs, bet atlikušie ir klejotāji vai daļēji klejotāji.
Flora un fauna
Izņemot oāzes, Sahāras augājs ir ļoti trūcīgs, tomēr tikai dažās tuksneša vietās pilnībā nav atrodama neviena augu suga, piemēram, Tanezruftā un dažos Lībijas tuksneša reģionos. Lielākie Sahāras dzīvnieki ir antilopes un gazeles, kā arī pieradinātie vienkupra kamieļi un kazas. Tajā dzīvo arī zaķi, lapsas, ķirzakas, čūskas un dažādi kukaiņi.
Ogle
Ogle var būt:
Kellija Roulenda
Kelandrija "Kellija" Roulenda (Kelendria "Kelly" Rowland; dzimusi ) ir amerikāņu dziedātāja, dziesmu autore, dejotāja, aktrise, modele un TV šovu vadītāja. Dziedātājas karjeras laikā ieguvusi daudzas balvas, tai skaitā piecas Grammy balvas. 2014. gadā TV kanāls Fuse ierindoja Roulendu 20. vietā sarakstā "100 visvairāk godalgotie mākslinieki".
Biogrāfija
Roulenda dzimusi Atlantā, Džordžijā un izaugusi Hjūstonā, Teksasā. Roulenda ieguva popularitāti deviņdesmito gadu beigās, kā viena no meiteņu grupas Destiny's Child dalībniecēm. Viņa ir pārdevusi vairāk kā 60 miljonus albumu kopā ar pārējām grupas dalībniecēm.
Kamēr grupa nenodarbojās ar koncertēšanu vai albumu ierakstīšanu, Roulenda sadarbojās ar reperi Nelly singlam "Dilemma", kas kļuva par pasaules hitu un ieguva pirmo vietu daudzos topos. 2002. gadā viņa izdeva savu debijas solo albumu "Simply Deep". Tas kļuva par ļoti veiksmīgu albumu, kas tika pārdots vairāk kā divos miljonos eksemplāru. Albumā bija iekļauti četri singli — "Dilemma", "Stole", "Can't Nobody" un "Train on a Track". 2005. gadā izjuka grupa Destiny's Child un 2007. gadā Roulenda izdeva savu otro solo albumu "Ms. Kelly". Albums izdevās veiksmīgs un iznāca 2 singli — "Like This" un "Work". 2009. gadā Roulenda kopā ar franču dīdžeju Dāvidu Getu ierakstīja singlu "When Love Takes Over", kas guva pirmās vietas vairākos topos.
2002. gadā Roulenda pievērsās aktiermākslai un parādījās seriālos "The Hughleys" un "Girlfriends", kā arī spēlēja galveno lomu filmās "Freddy vs. Jason" (2003) un "The Seat Filler" (2004). 2009. gadā viņa kļuva par TV kanāla Bravo šova "The Fashion Show" vadītāju kopā ar Izāku Mizrahi.
Mad Show Boys
Mad Show Boys ir latviešu mūzikas grupa.
Tās sastāvā ir Garijs Poļskis (grupas līderis un visu dziesmu autors), Leonids Šprots (otrais solists no 2019); Anžela Serkeviča (solists no 2013);  Santa Savicka-Drozdova (solists no 2019);  Mārtiņš Kits (solists dziesmās latviešu valodā), Andris Lapiņš, Aldis Zaļūksnis (pazīstams arī kā Midis), Jānis Vaišļa, Aleksandrs Veselovs (pazīstams arī kā Buntars Īsulis) un Misters X. Grupa 2011. gadā izdeva albumu "''Включите улыбальнички!" (“Ieslēdziet smaidus!”).''
2012. gadā piedalās Eirodziesmā ar dziesmu Music Thief, kuras autors ir pašas grupas idejas autors G. Poļskis. Grupas dalībnieks J. Vaišļa pārstāvēja Latviju 2008. gada Eirovīzijas dziesmu konkursā grupas Pirates of the Sea sastāvā, ar ko tika iegūta 12. vieta finālā.
2014. gadā piedalījās Dziesmā ar dziesmu I Need a Soul-Twin.
2011.—2012. gada KHL sezona
2011.—2012. gada KHL sezona bija ceturtā Kontinentālās hokeja līgas sezona. Tajā spēlēja 23 komandas — 19 komandas no Krievijas, bet pa vienai no Latvijas, Baltkrievijas, Kazahstānas un Slovākijas. Regulārā sezona tika uzsākta. Gagarina kausu izcīnīja Maskavas "OHK Dynamo".
Līgas dalībnieču pulkam pievienojās slovāku klubs Popradas "Lev", kura dalību līgā jau 2010.—11. sezonā izjauca Slovākijas hokeja federācijas vilcināšanās sakarā ar atļaujas piešķiršanu klubam. "Lev" tika iekļauta starp Bobrova divīzijas komandām.
2011. gada 7. septembrī notika lidmašīnas avārija, lidmašīnā atradās Jaroslavļas "Lokomotiv" spēlētāji. Līdz ar to tika pārtraukta KHL sezonas atklāšanas spēle starp Ufas "Salavat Julajev" un Mitišču "Atlant". Pēc aviokatastrofas tika paziņots par sezonas sākuma pārcelšanu uz 13. septembri. Lai arī sākotnēji tika paziņots, ka komanda piedalīsies 2011.—2012. gada sezonā, taču vēlāk komandas vadība atsauca dalību KHL šajā sezonā, paziņojot par komandas dalību 2012.—2013. gada sezonā.
2012. gada KHL Zvaigžņu spēle notika Rīgā.
Divīziju rezultāti
Rietumu konference
Austrumu konference
Labākie vārtsargi*
VSIV - vidēji spēlē ielaistie vārdi * Starp tiem vārtsargiem, kas spēlējuši vismaz 1000 minūtes.
Izslēgšanas kārta
Katrā kārtā sērija tiek aizvadīta līdz kādas komandas četrām uzvarām.
Sanktpēterburgas Ledus pils
Sanktpēterburgas Ledus pils ir daudzfunkcionāla halle, kas atrodas Sanktpēterburgā, Krievijā un tika celta 2000. gada Pasaules čempionāta hokejā vajadzībām. Halle ir arī Kontinentālās hokeja līgas kluba Sanktpēterburgas "SKA" mājvieta.
Anmary
Linda Dinsberga (dzimusi Linda Amantova ), plašāk pazīstama ar skatuves vārdu Anmary, ir Latvijas dziedātāja un vokālā pedagoģe.
Sanktpēterburgas Ledus pils
Tajā notika 2011. gada Kontinentālās hokeja līgas Zvaigžņu spēle.
Anmary
Biogrāfija
Izglītību ieguvusi Gulbenes bērnu mūzikas skolā, Jāņa Ivanova Rēzeknes mūzikas koledžā, Jāzepa Vītola Latvijas Mūzikas akadēmijā un Rīgas Pedagoģijas un Izglītības vadības augstskolā. Gulbenē un Rēzeknē apguvusi klavierspēli.
2012. gada Eirodziesmas pusfinālam kvalificējās Anmary izpildītā dziesma Beautiful Song. Finālā viņa guva uzvaru, tādējādi kļūstot par Latvijas pārstāvi 2012. gada Eirovīzijas dziesmu konkursā Baku, Azerbaidžānā. Anmary kļuva par trešo sievieti pēc Marijas Naumovas un Aijas Andrejevas (Aishas), kas uzvarējusi Eirodziesmā. Eirovīzijas pusfinālā Baku viņa ierindojās 16. vietā ar 17 punktiem.
Anmary piedalījusies dažādos muzikālos projektos - koncertos, koncertuzvedumos, atveidojusi Mātes lomu Jāņa Lūsēna un Māras Zālītes rokoperā "Kaupēn, mans mīļais", duetā ar Uģi Rozi dziedājusi Jāņa Lūsēna muzikālajā apvienībā "Promenāde", sadarbojusies ar daudziem Latvijas mūziķiem, 2021. gadā kā Saulesmeita piedalījās TV3 šovā "Balss Maskā".
Minialbums "Laidies ar mani"
2022. gada 9. augustā pēc ilgākas pauzes solodarbībā Anmary pie klausītājiem atgriezās ar jaunām oriģināldziesmām, minialbumu "Laidies ar mani" un tituldziesmas video.
Minialbuma tituldziesmas “Laidies ar mani” mūzikas autori ir Anmary un Juris Ludženieks, viņš ir arī singla producents. Dziesmas vārdus sarakstījusi Anmary, tās tapšanā piedalījies ģitārists Jānis Griķis. Dziesmas videoklips tapis sadarbībā ar “Mūzikas Video Kanālu”, tā režisors ir Jānis Štāls, producents Igors Linga. Minialbumā “Laidies ar mani” iekļautas četras dziesmas – “Laidies ar mani”, “Tik tev tiek”, “Tu man prātu jauc” un duetā ar Mārtiņu Strodu iedziedātā “Nakts mums”. Anmary ir visu dziesmu vārdu autore, kā arī palīdzējusi mūzikas un dziesmu aranžējumu izveidē. Dziesmu mūzikas autors un producents ir Juris Ludženieks. Dziesmas mix un master – “JL ierakstu studija”. Šīs dziesmas iecerētas priekšvēstnesis 2023. gada pavasarī plānotajam pilnapjoma albumam.
Kārļi
Kārļi var būt:
Brukss
Brukss (en) ir angļu uzvārds. Cilvēki ar šādu uzvārdu:
Mīda
Mīda var būt:
Mels Brukss
Mels Brukss (en), īstajā vārdā Melvins Kaminskis (en; dzimis ), ir ASV kinorežisors, scenārists, komponists, komiķis, aktieris un producents. Pazīstams kā farsu un parodiju meistars.
Pazīstamākās Mela Bruksa režisētās komēdijas ir "Producenti" (1967), Blazing Saddles (1974), Young Frankenstein (1974), "Mēmā filma" (Silent Movie, 1976). Brukss ir viens no televīzijas seriāla "Ķeriet Smārtu!" veidotājiem.
Mead
Mead var būt:
Pēterupe
Pēterupe var būt:
Dāvids
Dāvids var būt:
Bebru Kartupeļu dumpis
Bebru Kartupeļu dumpis (, ru) bija klaušu laiku latviešu zemnieku nemieri, kas norisinājās 1841. gadā Jaunbebru muižā un apkārtējos muižu pagastos. 108 zemniekus notiesāja (to starpā arī vienu sievieti), piespriežot smagus miesas sodus un pēc tam izsūtīšanu uz Sibīriju vai nodošanu zaldātos. Eksekūcijas izpildīja 1841. gada 4. decembrī.
Norise
Baltijas ģenerālgubernators Kārlis Magnuss fon der Pālens pavēlēja Tranzē apspiest nemierus ar divām karaspēka rotām, kurām pretī stājās Bebru, Kokneses, Meņģeles, Aderkašu un citu Kokneses un Madlienas draudzes novadu muižu pagastu zemnieki. Apcietināja 33 nemierniekus. 3. oktobrī nemieru vietā ieradās vēl piecas rotas kājnieku, 40 kazaku ar diviem lielgabaliem, kas apspieda dumpi un apcietināja visus nemierniekus.
Vidzemes guberņas kara tiesa tiesneša Ungerna-Šternberga vadībā atzina par vainīgiem 108 zemniekus un piesprieda dažādus miesas sodus un izsūtīšanu uz Sibīriju, piemēram, četrus Jaunbebru muižas zemniekus dzina caur 1000, 17 caur 500, bet sešus caur 150 karavīru ierindu. Soda izpildīšanā 4. decembrī pēc divu lielgabalu šāvieniem bija spiesti noskatīties visi Jaunbebru muižas iedzīvotāji, arī 230 muižas pagasta tiesas vīri, 386 apkārtējo muižu pagastu locekļi. Daži no sodītajiem drīz nomira. Viļums Preisis, Reinis Tālmanis un vēl seši dumpja organizatori tika aizdzīti uz Sibīriju katorgā.
Piemiņa
Mūsdienās Jaunbebru muižas parka malā atrodama soda priede un sarkanā šķūņa drupas, pie kurām 2006. gadā atklāja piemiņas plāksni. Plāksnes atklāšanā piedalījās arī Preisu un Tālmaņu dzimtu pārstāvji.
Habitoloģija
Habitoloģija (no latīņu vārda habitus nozīme izskats, veidols un loģij — mācība) kriminālistikas nozare, kas pēta likumsakarības, pēc kuram rodas informācija par cilvēka ārējo veidolu un uz to izzināšanas pamata izstrāda šī veidola pazīmju klasifikāciju, kā arī metožu sistēmu šo pazīmju fiksācijai un izmantošanai noziegumu atklāšanā un meklējamo personu atrašanā.
Flash Gordon
Šajā ierakstā jau diezgan daudz var dzirdēt sintezatorus, kurus Queen sāka izmantot savā iepriekšējā albumā The Game.. Tāpat visās dziesmās dzirdami dialogi no filmas.
Kā singls no šī albuma iznāca "Flash's Theme" zem nosaukuma "Flash", sasniedzot 10. vietu Lielbritānijā.
Javora
Javora (pl, vēsturiski arī Jauera (de)) - pilsēta Polijas dienvidrietumos, Lejassilēzijas vojevodistē uz dienvidiem no Legņicas. Javorā atrodas viena no UNESCO Pasaules mantojuma sarakstā ietvertajām Miera baznīcām.
Pilsētas tiesības piešķirtas pirms 1275. gada. XIV gadsimtā Javora bija kņazistes centrs. No 1392. gada - Bohēmijā, bet no 1740. gada - Prūsijā. Prūsijas (Vācijas) sastāvā Javora (Jauera) bija līdz 1945. gadam, kad tā tika piešķirta Polijai, bet pilsētas vācu iedzīvotāji padzīti.
XVIII gadsimta beigās Jauerā (Javorā) dienēja nākamais Prūsijas feldmaršals Augusts Neidhards fon Gneizenavs (August Neidhardt von Gneisenau, 1760 - 1831).
Pērle
Pērle ir ciets, apaļas vai gandrīz apaļas formas pusdārgakmens, kuru dabā veido gliemenes, ar perlamutru noklājot smilšu graudiņu vai citu svešķermeni, kas nonāk gliemežvākos. Līdz 18. gadsimtam tika uzskatīts, ka pērles ir gliemeņu olas. Lielākā daļa no iegūtajām pērlēm tiek izmantotas rotaslietu izgatavošanā. Pēc ķīmiskā sastāva pērles galvenokārt veido kalcija karbonāts (CaCO3). Saldūdeņos pērles galvenokārt iegūst no dižgliemenēm, bet jūrās — no Pteriidae dzimtas gliemenēm. Tropisko apgabalu lagūnās Pteriidae dzimtas gliemenes pat tiek speciāli kultivētas.
Ciba
Ciba vai cibiņa ir neliels, apaļš trauks ar vāku, kas izgatavots no bērzu tāss vai krijas (liepas miza). Cibu lielākoties izmantoja sviesta vai citu ēdamlietu uzglabāšanai.
Mārgarita Mīda
Mārgarita Mīda (en; dzimusi, mirusi ) bija amerikāņu antropoloģe. Bieži publicējusies masu medijos XX gadsimta sešdesmitajos un septiņdesmitajos gados, un viņas darbi ietekmējuši seksuālās revolūcijas attīstību Rietumos XX gadsimta sešdesmitajos gados.
Dzimusi 1901. gadā universitātes pasniedzēja ģimenē. 1924. gadā ieguva maģistra, bet 1929. gadā - doktora grādu Kolumbijas Universitātē. 1925. gadā veica pētījumus Polinēzijā, no 1926. gada strādāja Amerikāņu dabas vēstures muzejā.
1928. gadā publicēja darbu Coming of Age in Samoa, kurā publicēja pētījumus par pusaudžu un jauniešu seksuālajām paražām un daļēji salīdzināja tās ar Rietumu pasauli. Šis darbs padarīja Mīdu par ietekmīgu antropoloģi un ietekmēja seksualitātes izpratni Rietumu sabiedrībā. Tomēr 1983. gadā Jaunzēlandes antropologs Dereks Frīmens publicēja grāmatu Margaret Mead and Samoa: The Making and Unmaking of an Anthropological Myth, kurā apšaubīts Mārgaritas Mīdas faktu patiesums, kas izraisīja plašu diskusiju antropologu aprindās.
Javoras apriņķis
Javoras apriņķis ir apriņķis Polijā, Lejassilēzijas vojevodistē. Robežojas ar Lejassilēzijas vojevodistes Legņicas, Srodas, Svidņicas, Valbžihas, Kamenna Guras, Jeleņa Guras un Zlotorijas apriņķiem.
Melnupe (Mustjegi pieteka)
Melnupe (arī Pēterupe; et) ir ūdenstece Latvijā un Igaunijā, Mustjegi kreisā pieteka. Sākas Alūksnes augstienes dienvidrietumos mežainā apvidū pie Krāgaskalna. Vidustece Trapenes līdzenumā stipri līkumota, vietām gultni veido dolomīta klons un sliekšņi, krastos dolomīta atsegumi. Augštecē un vidustecē vietām upes gultne regulēta. 6,4 km garumā Latvijas un Igaunijas robežupe. Ietek Mustjegi pie Tursas (Igaunijā).
Lielākās pietekas: Medņupe (12 km, kreisā), Blīgzne (26 km), Baltiņupe (17 km). Upi šķērso autoceļi A2 un P34. Lielākās apdzīvotās vietas krastos ir Zeltiņi un Ādams. Upe izmantojama ūdenstūrismam, makšķerēšanai, mīt foreles.
Edijs Hauss
Edvards L. Hauss II (dzimis Kalifornijā, ASV) ir profesionāls ameikāņu basketbolists, spēlē saspēles vadītāja un uzbrūkošā aizsarga pozīcijās, ASV basketbola izlases dalībnieks. Pašlaik (2013) ir bez kluba.
Karjera
2000. gada NBA draftā Hausu ar kopējo 37. numuru izvēlējās Maiami "Heat". Maiami viņš nospēlēja trīs sezonas, bet pēc tam pārcēlās uz Losandželosas "Clippers" kā neierobežotais brīvais aģents.
Nospēlējis tikai vienu sezonu Losandželosā, Hauss tika aizmainīts uz Šarlotes "Bobcats" vienību. 2004.—2005. gada sezonu viņš pavadīja, spēlējot "Bobcats", Milvoki "Bucks" un Sakramento "Kings" rindās.
Nākamajā sezonā basketbolists vienojās ar Fīniksas "Suns". Sezona bija panākumiem bagāta, jo viņa pārstāvētā vienība aizkļuva līdz Rietumu konferences finālam. 2006. gada vasarā Hauss parakstīja līgumu ar Ņūdžersijas "Nets", atalgojumā saņemot 1,5 miljonu ASV dolāru.
Arī pēc šīs sezonas viņš mainīja komandu, pārceļoties uz "Celtics". Spēle ar Bostonas komandu bijusi panākumiem pilna, 2008. gadā izcīnīja pat NBA čempionu titulu. Viņš pārsvarā aizvieto vai nu Reju Alenu, vai arī Reižonu Rondo. Hauss parakstīja līgumu ar "Celtics", kurā vienojās, ka turpmākos divus gadus spēlēs šajā vienībā, atalgojumā saņemot 5,6 miljonus ASV dolāru. Taču 2010. gadā pārgāja uz Maiami "Heat".
.it
.it ir Itālijas Interneta augstākā līmeņa domēns (ccTLD).
Otrā līmeņa domēni visbiežāk ir šādi:
Labializācija
Labializācija, labializēšana, noapaļotība jeb noapaļošana valodniecībā ir īpašība, kas var piemist patskaņiem, vai arī darbība, kas tiek veikta šo patskaņu realizācijas procesā, kas izpaužas kā lūpu savilkšana "taurītē".
Nenoapaļoti un noapaļoti patskaņi
Zemāk redzamajā tabulā redzamajos pāros pa kreisi ir nenoapaļoti patskaņi un pa labi noapaļoti.
Piemēram, gadījumā tā noapaļotais variants, kas atbilst vācu burtam ⟨ü⟩, būtu iegūstams izrunājot  un savelkot lūpas taurītē.
Un pretēji, nenoapaļotais, kas atbilst igauņu un lībiešu ⟨õ⟩ (uzsvērtā (pirmajā) zilbē) būtu iegūstams izrunājot un saplacinot lūpas.
Delabializēšanās lībiešu valodā
Līdz 20. gadsimta sākumam lībiešu valodā delabializējās priekšējās rindas labiālie patskaņi ⟨ü⟩ > ⟨i⟩, ⟨ö⟩ > ⟨e⟩, piemēram, tǖö > tīe "darbs".
Kaut arī sākot no 20. gadsimta noapaļotais patskanis bija izzudis, Pirmās republikas laikā, pieaugot centieniem attīstīt lībiešu rakstu valodu, tika pieņemts lēmums turpināt atspoguļot šo izzudušo noapaļoto patskani ortogrāfijā kā ⟨y⟩, piemēram, rakstot vārdu ikš "viens" (mūsdienu ortogrāfijā) kā ykš (sal. ükš līdz 20. gs. sākumam). Piemēram, 30. gados publicētā laikrakstā ykš vana mīez nimtõt Jaņi Pālkali, voļ sūr statistik kuoŗŗiji "viens vecs vīrs vārdā Jānis Pālkalis bija liels statistikas vācējs".
Augšpireneji
Augšpireneji (fr, ) ir Francijas departaments, viens no trīspadsmit Oksitānijas reģiona departamentiem. Augšpireneju administratīvais centrs ir Tarbe. Departaments administratīvi tiek iedalīts trīs apgabalos (arrondissements):
Ernests Rolavs
Ernests Rolavs (1874-1907) bija latviešu publicists un sabiedriskais darbinieks. Rakstīja nelegālos latviešu nacionālrevolucionāru izdevumos un ārzemju presē par brīvas, neatkarīgas Latvijas nepieciešamību.
Dzīvesgājums
Dzimis kā Ernests Ulrihs Rolavs 1874. gada 14. augustā Asītes pagasta Nodegu muižas "Mikās" zemnieka Kristapa Rolava ģimenē. Viņa tēvs no muižas nopirka "Ezergalu" mājas, bet tika no tām izdzīts, kad nevarēja laikā nomaksāt parādu. Mācījās pagasta skolā, tad Liepājas pilsētas skolā, bet 1895. gadā pabeidza Liepājas Nikolaja ģimnāziju. Uzsāka jurisprudences studijas Maskavas universitātē, bet jau 1896. gadā viņu apcietināja par revolucionārās literatūras pārvadāšanu no Liepājas ostas uz Maskavu. 1896.–1899. gadā viņš izcieta cietumsodu Jelgavas cietumā. 1899. gadā Rolavs emigrēja uz Londonu, vēlāk uz Cīrihi, lai turpinātu tieslietu studijas. Tomēr jau 1900. gadā viņš devās uz Austrumprūsijas ciemu Nimerzati (tagad Nemirseta Palangas dienvidu daļā) pie pašas Kurzemes guberņas robežas, kur ar kontrabandistu palīdzību nodarbojas ar nelegālās literatūras pārvešanu.
1901. gada janvārī viņš pats ar grāmatām šķērsoja robežu, bet Rīgā tika arestēts un 1902. gadā izsūtīts uz Turuhanskas ciemu pie Jeņisejas. 1903. gadā viņš no nometinājuma vietas aizbēga uz Šveici, kur turpināja studijas un piedalījās Latviešu sociāldemokrātu savienības (LSS) dibināšanā. Ar savu partijas biedru palīdzību viņš nodibināja spēcīgu un efektīvu transporta tīklu, kuru izmantoja arī krievu Sociālistu revolucionāru partija un Kaukāza tautu revolucionārās partijas. 1905. gada revolūcijas laikā Rolavs atgriezās Latvijā, pēc tās sakāves 1906. gadā emigrēja uz Angliju, kur norobežojās no lieliniekiem.
1907. gadā viņš ieradās Odesā, lai kā eksterns kārtotu valsts eksāmenus tieslietās Novorosijas (Jaunkrievijas) universitātē, bet tika apcietināts. Vedot uz Liepāju, viņu pēc baronu Noldes, Ropa un Henkeļa rīkojuma piekāva un 1907. gada 18. augustā "bēgot" nošāva netālu no Grobiņas.
E. Rolava nāve satricināja un no jauna vienoja Latviešu sociāldemokrātu savienības biedrus. Tika kalti atriebības plāni, meklētas liecības par notikumiem uz Liepājas-Grobiņas ceļa 18. augusta rītā, savākti ziedojumi E. Rolava tēvam. Viņa brālis Andžus Rolavs un Emīls Skubiķis apkopoja E. Rolava dokumentus un sagatavoja izdošanai viņa darbu "Kā izcēlās Baltijas revolūcija". LSS bija zaudējusi savu vadītāju, bet ieguvusi varoni un mocekli.
Ernesta Rolava brālēns bija Kanta tulkotājs Atis Rolavs.
Dāvids I
Dāvids I (en, gd, dzimis 1083. vai 1085. gadā, miris ) bija valdnieks 12. gadsimtā, no 1113. līdz 1124. gadam bija Kambrijas princis, bet vēlāk no 1124. līdz 1153. gadam Skotijas karalis. Viņš bija Malkolma III un Margarētas dēls. Dāvids visu savu bērnību pavadīja Skotijā, lai gan 1093. gadā īslaicīgi tika izraidīts trimdā uz Angliju. Iespējams, pēc 1100. gada viņš kļuva par karaļa Henrija I galma padoto. Tur viņš ietekmējās no normāņu un anglofranču kultūras.
Ļuberci
Ļuberci ir pilsēta Krievijā, Maskavas apgabalā. Tajā dzīvo 159 tūkstoši iedzīvotāju. Ļuberci atrodas 19 km uz austrumiem no Maskavas. Ļuberci ir liels rūpniecības centrs. Šeit ir 25 lieli un vidēji lieli rūpniecības uzņēmumi. Visvairāk šeit pārstāvēta mašīnbūve un metālapstrāde, būvmateriālu ražošana, kokapstrāde un pārtikas rūpniecība.
Mjanma
Mjanma, oficiāli Mjanmas Savienības Republika (my), ir valsts Dienvidaustrumāzijā. Mjanma ir pazīstama arī kā Birma, jo tas bija valsts oficiālais nosaukums līdz 1989. gadam. Pēc platības Mjanma ir lielākā Indoķīnas valsts. Mjanma ziemeļos un ziemeļaustrumos robežojas ar Ķīnu, austrumos ar Laosu, dienvidaustrumos ar Taizemi, rietumos ar Bangladešu, bet ziemeļrietumos ar Indiju. Dienvidrietumos un dienvidos to apskalo Bengālijas līcis un Andamanu jūra. Mjanmas galvaspilsēta kopš 2006. gada ir Nepjido. Pirms tam Mjanmas galvaspilsēta bija valsts lielākā pilsēta Jangona (Rangūna).
Vēsture
Pirmā lielvalsts Iravadi upes basienā no 9. līdz 13. gadsimtam bija Paganas impērija ar galvaspilsētu tagadējā Baganas pilsētā, ko nopostīja Mongoļu impērijas sastāvā esošās Ķīnas karaspēks (1277—1287).
No 1531. līdz 1752. gadam lielākajā Mjanmas daļā valdīja Taungu dinastijas, vēlāk Konbauna (Konbaung) dinastijas valdnieki (1752—1885). Pēc Pirmā Britu-Birmas kara (1824—1826) Birmas ķēniņvalsts britiem zaudēja Asamas, Manipūras un Tanintaji provines, bet Otrajā Britu-Birmas karā (1852) visu pārējo Bengālijas līča piekrastes teritoriju. 1853. gadā varu Birmā pārņēma karalis Mindons un pārcēla valsts galvaspilsētu uz Mandalaju. Trešā Britu-Birmas kara laikā 1885. gadā briti pabeidza Birmas iekarošanu un pievienoja to Britu Indijai.
Līdz 1937. gadam Birma bija Britu Indijas province, pēc tam — atsevišķa britu kolonija. Otrā pasaules kara laikā Japānas impērijas karaspēks 1942. gada sākumā iekaroja lielāko daļu Birmas un uzvarēja Pirmajā Birmas kampaņā (1942. gada jūnijā — 1943. gada septembrī). 1943. gada 1. augustā tika pasludināta Birmas Valsts neatkarība. Otrajā Birmas kampaņā 1944. gada janvārī—novembrī Japānas un Taizemes karaspēks cieta sakāvi, 1948. gadā Apvienotā Karaliste atzina Birmu par neatkarīgu valsti. 1961. gadā Birmas politiķis U Tans kļuva par ANO ģenerālsekretāru.
1962. gadā Birmā notika militārs apvērsums un varu pārņēma Revolucionārā padome, kas nacionalizēja privātos uzņēmumus un ieviesa PSRS līdzīgu centrālo plānošanas sistēmu. 1974. gadā tika pieņemta jauna Birmas Savienības Sociālistiskās Republikas (BSSR) konstitūcija, visa vara valstī nonāca Birmas Sociālistu programmas partijas rokās. Birma bija politiski un ekonomiski izolēta no pārējās pasaules, un tās ekonomiskais stāvoklis strauji pasliktinājās. Pēc iedzīvotāju masu protestiem 1989. gadā Birmā tika ieviests karastāvoklis, valsts tika pārdēvēta par Mjanmas Savienību.
1990. gadā valstī pēc gandrīz 30 gadu pārtraukuma notika pirmās demokrātiskās vēlēšanas, kurās uzvarēja Aunas Sanas Su Či vadītā opozīcijas partija. Tomēr militārā hunta izlēma neatteikties no varas, Aunai Sanai Su Či tika piemērots mājas arests. 1991. gadā viņa saņēma Nobela miera prēmiju.
Pēc 2010. gada vēlēšanām militārā hunta 2011. gadā oficiāli pārtrauca savu darbību, pārveidojoties par civilo valdību un saglabājot politisko un ekonomisko ietekmi valstī. Kad 2015. gada vēlēšanās pārliecinoši uzvarēja Aunas Sanas Su Či vadītā partija Nacionālā līga par demokrātiju, viņa ieņēma Valsts padomnieces (valdības vadītājas) amatu.
2020. gada 8. novembrī notika vispārējās vēlēšanas, un arī šajās vēlēšanās pārliecinoši uzvarēja Aunas Sanas Su Či vadītā partija, bet militāristu atbalstītā Solidaritātes un attīstības savienības partija ieguva niecīgu deputātu skaitu parlamentā. 2021. gada 1. februārī bruņotie spēki veica valsts apvērsumu. Tika aizturēts valsts prezidents Vins Mjins un valdības vadītāja Auna Sana Su Či. Par prezidenta pienākumu izpildītāju tika iecelts viceprezidents Mjins Šve.
Ģeogrāfija
Lielu daļu no Mjanmas teritorijas klāj zemienes, kuras ieskauj kalni, kas stiepjas ziemeļu-dienvidu virzienā. Pašos valsts ziemeļos Mjanmas teritorijā iestiepjas arī neliela daļa no Himalajiem. Šeit atrodas arī augstākā Mjanmas virsotne — Khakaborazi (5881 m vjl.), kas ir arī augstākā virsotne Dienvidaustrumāzijas valstīs. Šajā Himalaju daļā atrodas arī dažu lielo Āzijas upju iztekas. Birmiešiem no tām visnozīmīgākā ir Iravadi upe, kura tek dienvidu virzienā cauri visai valstij. Mjanmas rietumos ir vairākas kalnu grēdas, kuras atrodas uz Indijas-Mjanmas robežas. No tām visaugstākā ir Adaro grēda, kuras augstāko virsotņu augstums ir lielāks par 3000 m virs jūras līmeņa. Valsts austrumos atrodas Šanu plato, kuras vidējais augstums ir aptuveni 900 m virs jūras līmeņa. Uz dienvidiem no šī plato gar Taizemes robežu stiepjas Tanena un Tenaserimas grēdas. Salīdzinoši zemie Pegu kalni, kas atrodas valsts centrālajā daļā, sadala valstī divās daļās. Austrumos no kalniem atrodas lielākā daļa, tas ir, Iravadi upes ieleja, bet rietumos — Sitaunas ieleja. Trešā lielākā Mjanmas upe ir Salvina, kura plūst cauri Šanu plato.
Mjanmā ir ļoti mitrs klimats. Gandrīz visu vasaru tur ir spēcīgas musonu lietusgāzes. Vislielākais nokrišņu daudzums ir Adaro un Tenaserimas grēdu tuvumā, kur tas sasniedz 500 cm gadā. Iravadi deltā nokrišņu daudzums svārstās no 150 līdz 250 cm gadā. Savukārt vismazāk nokrišņi ir Šanu plato un valsts ziemeļos — no 100 līdz 200 cm gadā.
Ludza (upe)
Lielākās apdzīvotās vietas krastos ir Felicianova, Cibla, Goliševa (Latvijā) un Borousi (Krievijā).
Podoļska
Podoļska ir pilsēta Krievijā, Maskavas apgabalā, Podoļskas rajona administratīvais centrs. Tā atrodas Pahras upes krastos 36 km uz dienvidiem no Maskavas centra un 15 km no Maskavas apvedceļa. Tuvākās kaimiņpilsētas ir Ščerbinka ziemeļos un Kļimovska dienvidos. 2010. gadā Podoļskā dzīvoja 188 000 iedzīvotāju, un pēc šī rādītāja tā ir trešā lielākā Maskavas apgabala pilsēta aiz Balašihas un Himkiem. Podoļska ir arī liels Maskavas apgabala rūpniecības un kultūras centrs.
Pilsētas platība ir 37,92 kvadrātkilometri. Pilsētā un tās apkaimē kopumā dzīvo aptuveni 317, 5 tūkstoši iedzīvotāju, tajā skaitā pilsētas iedzīvotāju skaits ir aptuveni 291 tūkstotis. Pilsēta ir cēlusies no Podolas ciema, 18. gadsimtā tas piederēja Maskavas Daņilova klosterim.
Klimats
Podoļskas klimats ir mēreni kontinentāls, ar samērā maigu ziemu un siltu, mitru vasaru. Bieža Atlantijas okeāna ciklonu esamība ir iemesls lielam mākoņu daudzumam. Janvāra vidējā temperatūra ir -10,6 °C, bet jūlija ir +17,4 °C. Bezsala periods ilgst 130 dienas. Gada nokrišņu daudzums var mainīties no 390 līdz 850 mm, tomēr vidēji tas ir 550 mm. Visvairāk nokrišņu izkrīt vasarā.
Sports
2000. gadā pilsētā tika uzcelta Podoļskas Sporta pils. Tajā pašlaik bāzējas Kontinentālās hokeja līgas (KHL) klubs Podoļskas "Vitjaz". Līdz 2006. gadam pilsētā bāzēta bija arī Balašihas "HK MVD".
Roberts Noziks
Roberts Noziks (en; dzimis, miris ) bija amerikāņu filozofs. Viens no ietekmīgākajiem politikas filozofiem XX gadsimta septiņdesmitajos un asteņdesmitajos gados. Ietekmējis libertālisma attīstību. Studējis Kolumbijas, Prinstonas un Oksfordas Universitātēs. Hārvarda Universitātes profesors. 1974. gadā publicēja darbu "Anarhija, valsts un utopija" (Anarchy, State, and Utopia), kurā oponēja Džona Rolsa darbā "Taisnīguma teorija" (A Theory of Justice) paustajiem uzskatiem. Dzimis Bruklinā Krievijas ebreju izcelsmes uzņēmēja ģimenē. Bija precējies ar dzejnieci Ģertrūdi Šnakenbergu (Gjertrud Schnackenberg).
Višgoroda
Višgoroda var būt:
Kvadrātsakne
Kvadrātsakne matemātikā ir otrās pakāpes sakne no skaitļa. Kvadrātsakne no skaitļa x ir skaitlis a, kuru, reizinot pašu ar sevi, iegūst skaitli x, tas ir,. Skaitli x sauc par skaitļa a kvadrātu. Kvadrātsaknes vilkšana ir pretējā darbība skaitļa celšanai kvadrātā. Piemēram, 4 un -4 ir kvadrātsakne no 16. Ikvienam nenegatīvam reālam skaitlim x ir unikāla nenegatīva kvadrātsakne, kuru sauc par galveno kvadrātsakni un apzīmē ar simbolu \sqrt{x}, kur radikāļa simbolu \surd sauc par saknes zīmi vai sakni. Piemēram, galvenā kvadrātsakne no 9 ir 3, to pieraksta šādi: \sqrt{9} = 3, jo 32 = 3 · 3 = 9 un 3 ir nenegatīvs skaitlis. Skaitli vai izteiksmi x, kas atrodas zem saknes zīmes, sauc par zemsaknes skaitli vai zemsaknes izteiksmi, šajā piemērā tas ir 9.
Ikvienam pozitīvam skaitlim ir divas kvadrātsaknes: \sqrt{x}, kas ir pozitīvs, un -\sqrt{x}, kas ir negatīvs. Īsāk to var pierakstīt \pm\sqrt{x}. Tomēr termins "kvadrātsakne" bieži tiek izmantots ar nozīmi galvenā kvadrātsakne \sqrt{x}. Pozitīvam x var lietot arī pakāpju pierakstu: x1/2.
Lai runātu par kvadrātsakni no negatīva skaitļa, ir jāapskata kompleksie skaitļi. Vispārīgi kvadrātsakni var aplūkot jebkurā kontekstā, kurā matemātiskiem objektiem ir definēta kāpināšana, piemēram, matricu algebrā.
Trešās pakāpes sakni sauc par kubsakni.
Vēsture
Babiloniešu māla plāksnīte YBC 7289 no Jeilas Babiloniešu kolekcijas tika izveidota starp 1800. un 1600. gadu pirms mūsu ēras. Tajā ir attēlota \sqrt{2} un kā skaitļi 1; 24; 51; 10 un 0; 42; 25; 35 skaitīšanas sistēmā ar bāzi 60 uz kvadrāta, kurā krustojas tā divas diagonāles.
Rinda papiruss ir 1650. gada pirms mūsu ēras agrāka Berlīnes papirusa un citu rakstu kopija (iespējams, Kahuna papirusa), kurā attēlots, kā ēģiptieši izvilka kvadrātsakni, izmantojot apgriezto proporcionalitāti.
Senajā Indijā zināšanas par kvadrāta un kvadrātsaknes teorētiskajiem un praktiskajiem aspektiem ir vismaz tik pat senas, cik Sulba Sūtras, ap 800. - 500. gadu pirms mūsu ēras (iespējams, daudz agrāk). Metode, lai atrastu ļoti labus tuvinājumus kvadrātsaknei no 2 un 3, ir izklāstīta Baudhayana Sūtrās. Ārjabhata savā darbā Aryabhatiya (nodaļā 2.4) ir izklāstījis metodi, kā atrast kvadrātsakni no skaitļiem ar daudz cipariem.
Senajiem grieķiem bija zināms, ka kvadrātsakne no pozitīviem veseliem skaitļiem, kuri nav precīzi kāda skaitļa kvadrāts, vienmēr ir iracionāli skaitļi - skaitļi nav izsakāmi kā divu veselu skaitļu attiecība, tas ir, tos nevar uzrakstīt kā m/n, kur m un n ir veseli skaitļi. Teorēma par šo ir aprakstīta Eiklīda "Elementi" 10. grāmatā, teorēmas autors ir matemātiķis Teatets no Atēnām apmēram 380 gadus pirms mūsu ēras. \sqrt{2} ir tieši kvadrāta ar malas garumu 1 diagonāles garums.
Ķīniešu matemātiskajā darbā Raksti par aprēķiniem, rakstīts starp 202. un 186. gadu pirms mūsu ēras, kvadrātsakne ir aproksimēta, lietojot "pārpalikumu un deficītu" metodi.
Kvadrātsaknes simbolu, uzrakstītu kā izsmalcinātu R, izgudroja Regiomontans (1436-1476). Šāds pieraksts, lai apzīmētu kvadrātsakni, tika lietots arī Džerolāmo Kardāno darbā Ars Magna.
Saskaņā ar matemātikas vēsturnieku D. E. Smitu, Ārjabhata metodi kvadrātsaknes atrašanai pirmo reizi Eiropā ieviesa Kataneo 1546. gadā.
Saskaņā ar Džofriju A. Oaku, arābi lietoja burtu  jīm/ĝīm (ج), tas ir pirmais burts no vārda “جذر” (tulkojums latviski: "sakne"), uzrakstītu tā sākotnējā formā (ﺟ) virs skaitļa, lai apzīmētu tā kvadrātsakni. Burts jīm atgādina pašreizējo kvadrātsaknes simbola formu. Tāds apzīmējums tika lietots līdz 12. gadsimta beigām Marokas matemātiķa Ibn al-Yasmin darbos.
Īpašības un lietojums
Galvenās kvadrātsaknes funkcija (parasti attiecināts uz "kvadrātsaknes funkcija") ir funkcija, kas reālo nenegatīvo skaitļu kopu attēlo par tādu pašu skaitļu kopu. Ģeometriskā interpretācija: kvadrātsaknes funkcija izsaka kvadrāta malas garumu, ja zināms ir tā laukums.
Kvadrātsakne no x ir racionāla tad un tikai tad, ja x ir racionāls skaitlis, kuru var attēlot kā divu racionālu skaitļu kvadrātu. Kvadrātsaknes funkcija racionālus skaitļus attēlo kā algebriskus skaitļus.
Visiem reāliem nenegatīviem skaitļiem x un y:
Kvadrātsaknes funkcija ir nepārtraukta visiem nenegatīviem x un diferencējama visiem pozitīviem x. Ja f apzīmē kvadrātsaknes funkciju, tad tās atvasinājums ir:
Teilora rinda izteiksmei \sqrt{1+x} konverģē, kad, un ir dota:
Kvadrātsakne no nenegatīva skaitļa ir izmantota, lai definētu Eiklīda normu (un distanci), kā arī vispārinājumos, piemēram, Hilberta telpa. Tā definē svarīgu standartnovirzes koncepciju, kuru izmanto varbūtību teorijā un statistikā. Tai ir liela nozīme formulās, lai atrastu kvadrātvienādojumu saknes. Kvadrātu lauki un kvadrātisko skaitļu gredzeni, kas ir balstīti uz kvadrātsaknēm, ir svarīgi algebrā un ir pielietojami ģeometrijā. Kvadrātsaknes bieži parādās arī citās matemātikas formulās, kā arī fizikas likumos.
Aprēķināšana
kur ln un log10 ir naturālais logaritms un decimālais logaritms (ar bāzi 10).
Lai atrastu kvadrātsakni \sqrt{a}, var lietot metodi, kurā aptuveni aplēš tās vērtību un tad to palielināt vai samazināt.Šai tehnikai noderīgi ir lietot identitāti
tā ļauj piemērot novērtēto x vērtību par noteiktu daudzumu c un aprēķināt piemērotās vērtības kvadrātu saistībā ar sākotnēji novērtēto vērtību x un tā kvadrātu. Turklāt (x + c)2 ≈ x2 + 2xc, kad c ir tuvu 0, jo grafika x2 + 2xc + c2 tangensiālā līnija punktā c=0 ir y = 2xc + x2. Līdz ar to nelielas x vērtības izmaiņas var būt paredzamas pie nosacījuma, ka a = 2xc jeb c = a/(2x).
Kvadrātsaknes aprēķināšanā ar roku visbiežākā iteratīvā metode ir zināma kā "Babilonijas metode" jeb "Hērona metode", kuru pirmais aprakstīja sengrieķu matemātiķis Hērons. Šajā metodē tiek izmantota tāda paša iteratīvā shēma kādu dod Ņūtona metode, ja to piemēro funkcijai  y = f(x) = x2 − a, izmantojot to, ka tās slīpums katrā punktā ir dy/dx = f(x) = 2x. Algoritms ir atkārtot vienkāršu aprēķinu, kā rezultātā rodas skaitlis, kas ir tuvāks patiesajai kvadrātsaknes vērtībai katru reizi, kad aprēķins tiek atkārtots ar jau iegūto rezultātu. Motivācija ir tāda, ka, ja x ir pārvērtēta kvadrātsaknes vērtība, tad a/x būs pārāk zems novērtējums, un vidējais aritmētiskais no šiem diviem skaitļiem būs labāks tuvinājums patiesajai kvadrātsaknes vērtībai nekā jebkurš no tiem atsevišķi. Tomēr nevienādība starp aritmētisko un ģeometrisko vidējo parāda, ka vidējā vērtība vienmēr būs pārvērtēta kvadrātsaknes vērtība, un to var izmantot kā jaunu pārvērtēto vērtību, lai atkārtotu algoritmu, kas konverģē uz secīgi pārvērtētām un nepietiekami novērtētām vērtībām, kas tuvojas viena otrai pēc katra algoritma iterācijas (atkārtojuma).Lai atrastu x: Tas ir, ja \sqrt{a} patvaļīgais minējums ir x0 un xn + 1 = (xn + a/xn) / 2, tad katrs xn tuvinājums \sqrt{a}, kas ir precīzāks ar lielāku n nekā mazāku. Ja a ir pozitīvs, tad konverģence ir kvadrātiska, kas nozīmē, ka, tuvojoties robežai, pareizo ciparu skaits aptuveni dubultojas ar katru nākamo iterāciju. Ja a = 0, konverģence ir tikai lineāra.
Kvadrātsaknes no pozitīva skaitļa aprēķināšanai var lietot identitāti
skaitļiem, kas pieder intervālam [1, 4). Tas atvieglo sākuma vērtības atrašanu skaitļiem iteratīvajai metodei, lai tā būtu pēc iespējas tuvāka kvadrātsaknei. Tam var izmantot arī polinoma aproksimāciju
Kvadrātsaknes aprēķināšana līdz precizitātei ar n cipariem aizņem tik pat daudz laika, cik sareizināt divu n-ciparu skaitļus.
Kvadrātsaknes funkcijas nosaukumi ir atkarīgi no programmēšanas valodas. Bieži izmantots tiek apzīmējums sqrt, piemēram, valodās C, C++, JavaScript, PHP un Python.
Kvadrātsakne no negatīva skaitļa un kompleksie skaitļi
Jebkura pozitīva vai negatīva skaitļa kvadrāts ir pozitīvs, un 0 kvadrāts ir 0. Tādēļ nevienam negatīvam skaitlim nevar būt reāla kvadrātsakne. Tomēr ir iespējams darboties ar kompleksajiem skaitļiem, ar kuriem var uzrakstīt negatīva skaitļa kvadrātsaknes vērtību. Ir jāievieš jauns skaitlis, to apzīmē ar i un sauc par imagināro vienību, kuru definē kā i^2=-1. Lietojot šo apzīmējumu, i var uzskatīt par kvadrātsakni no -1, bet ir jāpiezīmē, ka, tātad arī -i ir kvadrātsakne no -1. Tiek pieņemts, ka galvenā kvadrātsakne no -1 ir i, vispārināti: ja x ir jebkurš nenegatīvs skaitlis, tad galvenā kvadrātsakne no -x ir
Katram no nulles atšķirīgam kompleksam skaitlim z eksistē tieši divi skaitļi w, ka w^2=z: galvenā kvadrātsaknes vērtība no z un tā negatīvā vērtība.
Kvadrātsakne no imagināra skaitļa
Kvadrātsakne no i ir dota kā
Iegūto rezultātu var iegūt algebriski, atrodot tādus a un b, ka
No tā var iegūt divu nezināmo vienādojumu sistēmu
ar rezultātu
No tā galvenā kvadrātsakne ir
Rezultātu var iegūt arī, lietojot Moivra formulu:
no kā izriet, ka
Galvenā kvadrātsakne no kompleksa skaitļa
Lai definētu vērtību, kura ļautu konstanti izvēlēties vienu un to pašu skaitli, sauktu par galveno kvadrātsaknes vērtību, no sākuma ir jāievēro, ka jebkurš komplekss skaitlis x+iy var tik uzskatīts kā punkts plaknē ar koordinātēm (x, y) Dekarta ortogonālo koordinātu sistēmā. Tas pats punkts var tikt aprakstīts, izmantojot polāro koordinātu sistēmu, ar (r, φ), kur r\geqslant0 raksturo distanci no koordinātu sākumpunkta un φ apraksta leņķi, kuru veido vektors r ar x ass pozitīvo virzienu. Kompleksajā analīzē šo vērtību visbiežāk raksta kā. Ja
tad galveno kvadrātsaknes vērtību no z definē kā:
Kvadrātsaknes galvenās vērtības funkcija ir holomorfiska visur, izņemot nepozitīvu reālu skaitļu kopā. \sqrt{x+1} izvirzījums Teilora rindā ir patiess kompleksiem skaitļiem, kamēr |x|<1.
Augstāk teiktais var tikt arī aprakstīts, izmantojot trigonometriskās funkcijas:
Algebriskā formula
Kad skaitlis ir izteikts Dekarta koordinātās, galvenajai kvadrātsaknei var izmantot formulu:
Piezīmes
Kvadrātsaknes funkcija kompleksajā plaknē nav nepārtraukta, tāpēc kopumā šīs sakarības nav patiesas: Līdzīgas problēmas parādās arī ar citām kompleksām funkcijām, piemēram, kompleksais logaritms un sakarība vai, kas kopumā nav patiesas.
Kļūdaini pieņemot kādu no šīm sakarībām par patiesu, var nonākt pie nepareiziem pamatojumiem un pieņēmumiem, piemēram, ka -1 = 1:
Kvadrātsakne no matricas un operatora
Ja matrica A ir pozitīvi noteikta matrica vai operators, tad eksistē viena vienīga matrica vai operators B, kuram izpildās B^2=A; tātad arī A^{1/2}=B, bet vispārīgi matricām var būt vairākas saknes, pat bezgalīgi daudz atšķirīgu sakņu. Piemēram: 2×2 vienības matricai ir bezgalīgi daudz sakņu, bet tikai viena no tām ir pozitīva noteikta
Decimālais pieraksts
Kvadrātsakne no perfektiem skaitļu kvadrātiem (1, 4, 9, 16, utt.) ir veseli skaitļi. Visos citos gadījumos kvadrātsakne no pozitīviem, veseliem skaitļiem ir iracionāli skaitļi, tādēļ to decimālais attēlojums ir neperiodisks decimālais skaitlis. Kvadrātsakni var pierakstīt arī kā reizinājumu, piemēram:
Kā periodiski nepārtraukti daļskaitļi.
Vienu no viss interesantākajiem atklājumiem pētījumā par iracionāliem skaitļiem kā nepārtrauktiem daļskaitļiem veica Žozefs Lagranžs 1780. gadā. Lagranžš ievēroja, ka kvadrātsakne no pozitīviem veseliem skaitļiem ir periodisks nepārtrauktu daļskaitļu attēlojums. Tas ir, parciālie dalītāji atkārtojās bezgalīgi noteiktā veidā. Savā ziņā šīs kvadrātsaknes ir paši vienkāršākie iracionālie skaitļi, jo tie var tikt attēloti ar vienkāršu, periodisku veidu. Kvadrātiekavas augstāk redzamajā pierakstā ir sava veida matemātiskais pieraksts, kurš tika ieviests, lai tiktu ietaupīta vieta. Tradicionālākā pierakstā nepārtraukts daļskaitlis, piemēram kvadrātsakne no 11, [3,3,6,3,6…] tiek attēlota kā:
kur divu skaitļu {3,6} raksts turpinās atkal un atkal parciālajos dalītājos. Tā kā 11=3^2+2, augstāk redzamais ir identisks:
Kvadrātsaknes ģeometriskā konstruēšana
Kvadrātsakne no pozitīva skaitļa tiek interpretēta kā kvadrāta mala, kura laukums ir vienāds ar doto skaitli. Bet kvadrāta forma nav obligāta: ja vienam no diviem līdzīgiem planāriem Eiklīda objektiem laukums ir a reizes lielāks kā otram, tad attiecība starp to lineārajiem lielumiem joprojām būs \sqrt{a}.
Kvadrātsakni ir iespējas konstruēt, izmantojot kompasu un lineālu. Savā grāmatā Elementi Eiklīds aprakstīja, kā konstruēt divu lielumu ģeometrisko vidējo divos veidos: Piedāvājums II.14 un Piedāvājums VI.13. Tā kā a un b ģeometriskais vidējais ir \sqrt{ab}, tad \sqrt{a} var viegli konstruēt, ņemot b = 1.
Eiklīda 2. pierādījums 4. grāmatā pamatojas uz teorēmu par līdzīgiem trijstūriem. Pieņem, ka AHB ir līnija ar garumu a + b, ka a = AH un b = HB. Konstruē riņķa līniju ar diametru AB un novelk perpendikulu pret AB no punkta H. Punkts C ir, kur perpendikuls krusto riņķa līniju. Pieņem, ka HC = h. Pamatojoties uz Tallesa teorēmu un Pitagora pierādījumu, izmantojot līdzīgu trijstūrus, trijstūris AHC ir līdzīgs trijstūrim CHB, no tā AH:CH un HC:HB, tas ir a/h=h/b, no tā h^2=ab. Pieņemot AH kā vienības nogriezni (a = 1), h=\sqrt{b}. Tātad nogriežņa HC garums ir kvadrātsakne no nogreižņa HB garuma, un ir uzkonstruēta kvadrātsakne.
Vēl viena metode, kā ģeometriski konstruēt kvadrātsakni, ir izmantojot taisnleņķa trījstūri un matemātisko indukciju: \sqrt{1}, protams, var konstruēt, un, kad ir \sqrt{x} uzkonstruēts, taisnleņķa trīsstūra katetes būs 1 un \sqrt{x}, bet hipotenūza \sqrt{x+1}. Teodora spirāle tiek konstruēta, atkārtoti konstruējot taisnleņķa trīsstūrus.
Mi-2
Mi-2 (ru, NATO nosaukums — Hoplite (hoplīts)) ir 1960. gadu sākumā izstrādāts padomju daudzfunkcionālais helikopters. Ražots no 1965. gada līdz 1998. gadam, kopumā saražojot vairāk kā 5400 šī modeļa helikopteru. 1965. gadā Mi-2 ieviesa PSRS Gaisa spēkos. Primāri šo helikopteru izmantoja Austruma bloka valstis, tomēr Mi-2 tika piegādāts arī citām valstīm.
Inovācija
Mi-1 izmantoja virzuļmotoru, savukārt Mi-2 principiāli atšķīrās ar to, ka tajā pielietoja dubultvārpstu turbīnu dzinējus. Šī novitāte ļāva palielināt dzinēja jaudu par 40%, līdz ar to dubultojot Mi-2 kravnesību, salīdzinājumā ar Mi-1. Vienlaikus Mi-2 konstrukcijā dzinēju novietoja helikoptera augšdaļā.
Ražošana
Lai arī Mi-2 tika izstrādāts Mila (Mi) konstruktoru birojā, helikoptera ražošana notika Polijas Tautas republikā, līdz 1998. gadam saražojot 5497 šī modeļa helikopterus. No visiem saražotajiem helikopteriem 2/3 tika izmantoti militārajām vajadzībām, tomēr vienlaikus tika ražoti Mi-2 modeļi civilajām vajadzībām.
Saules enerģija
Kopējais saules enerģijas starojuma daudzums, kas sasniedz Zemes virsmu, ir pietiekams un vairāk nekā 10 000 reizes pārsniedz ikgadējo pasaules enerģijas patēriņu. Prognozes rāda, ka Saules enerģija varētu veidot galveno pamatieguldījumu pasaules elektroenerģijas ražošanā un līdz 2020. gadam ik gadu sasniegt darījumus 75 miljardu eiro apmērā.
Saule ir ārkārtīgi spēcīgs enerģijas avots, un saules gaisma ir lielākais enerģijas avots, ko saņem Zeme, bet tās intensitāte pie Zemes virsmas patiesībā ir diezgan zema. Tas būtībā skaidrojams ar milzīgo radiālo starojuma izplatīšanos no tālās Saules. Salīdzinoši niecīgs papildu zaudējums ir Zemes atmosfēras un mākoņu dēļ, kas absorbē vai izkliedē šo starojumu. Līdz Zemes virsmai nonāk 54 procenti no ienākošā saules starojuma. Gandrīz 50 procenti no šī starojuma ir redzamā gaisma, 45 procenti ir infrasarkanais starojums, bet pārējais ir ultravioletais starojums un cita veida elektromagnētiskais starojums.
Saules enerģētika
Saules enerģijas pārvēršana citās enerģijas formās ir viens no veidiem, kā cilvēcei iegūt tai nepieciešamo enerģiju. Tas ir viens no alternatīvajiem enerģijas avotiem. Saules enerģijas izmantošana tiek uzskatīta par “ekoloģiski tīru” enerģijas ieguves veidu. Saules enerģijas aktīvas izmantošanas gadījumā starojuma enerģija tiek pārvērsta elektroenerģijā ar saules bateriju vai siltumā ar saules kolektoru palīdzību. Aktīvas saules siltuma sistēmas uztvertais saules starojums tehniskā iekārtā (kolektorā) tiek pārvērsts siltumā, ko pēc tam saņem patērētāji (karstā ūdens uzglabāšanas tvertne, telpu apkure, peldbaseins).
Arnis Vecvagars
Arnis Vecvagars (dzimis Rīgā) ir bijušais latviešu basketbolists, pēc spēlētāja karjeras beigām — treneris. 2023. gadā trenē Latvijas Nacionālās basketbola līgas (LBL2) klubu "Bertānu Valmieras BS", kas ietilpst "Valmiera Glass VIA" sistēmā. No 2017. līdz 2019. gadam A. Vecvagars bija Latvijas basketbola izlases galvenais treneris. Spēlētāja karjetras laikā spēlēja spēka uzbrucēja pozīcijā, ilgus gadus bijis Latvijas basketbola valstsvienības spēlētājs. Septiņkārtējs Latvijas Basketbola līgas (LBL) čempions kā spēlētājs.
A. Vecvagara dēls Kaspars Vecvagars arī ir basketbolists un treneris, spēlējis Latvijas basketbola izlasē.
Spēlētāja karjera
A. Vecvagars ir seškārtējs Latvijas Basketbola līgas čempions (1997—1999, 2003—2005, 2007). Lielāko karjeras daļu spēlējis Latvijas klubos, aizvadot tikai divas sezonas ārzemēs: Polijā un Austrijā.
Latvijas izlasē spēlējis no 1992. līdz 2005. gadam. Kopā ar izlasi ir izcīnījis 8. vietu 2001. gada Eiropas čempionātā un 13. vietu 2003. gada Eiropas čempionātā.
Trenera karjera
Pēc spēlētāja karjeras beigām pievērsies trenera darbam. 2011. gadā bijis Tbilisi "Sokhumi" kluba trenera Ainara Bagatska palīgs. 2012. gadā kļuvis par galveno treneri, vadot LBL komandu BK Turība. 2014. gada vasarā iecelts par BK Jūrmala galveno treneri (vēlāk "Jūrmala/Fēnikss").
No 2017. līdz 2019. gadam A. Vecvagars bija Latvijas basketbola izlases galvenais treneris. Šajā laika posmā izlases rezultāti nesasniedza gaidīto un līgums ar treneri netika pagarināts.
Pēc tam trenējis Kazahstānas klubu Atirau "Barsy". 2022. gada oktobrī A. Vecvagars tika apstiprināts par Latvijas Nacionālās basketbola līgas (LBL2) kluba "Bertānu Valmieras Basketbola skola" galveno treneri.
Tīmekļa mitināšana
Tīmekļa mitināšana ir pakalpojums, ko sniedz uzņēmums — mitināšanas pakalpojumu sniedzējs — vai pats lietotājs var būt savas tīmekļa lapas mitināšanas nodrošinātājs, datorā uzstādot attiecīgo programmatūru un nokonfigurējot to. Tīmekļa mitināšana ir pakalpojums, kurā kāds uzņēmums par konkrētu samaksu piešķir noteiktu diska vietu, datubāzu skaitu, kā arī citas papildu iespējas uz sava servera. Mūsdienās tīmekļa mitināšanas tirgū nav monopols, jo tas strauji attīstās un līdz ar to viens pakalpojuma sniedzējs nespēj nodrošināt visu vēlmes, kā arī, lai mazinātu cenu, rodas arī citas šo pakalpojumu piedāvājošas kompānijas.
Kvalitatīvu mitināšanas pakalpojumu izmantošana nodrošina mājaslapas darbošanos bez jebkādiem traucējumiem. Tieši tāpēc ir svarīga, ka izvēloties mitināšanas pakalpojumu sniedzēju, kritēriju izvērtēšana, kas nosaka tos faktorus, kas ietekmē pakalpojumu kvalitāti.